CELEX: 62017TA0571
Language: hu
Date: 2020-04-02 00:00:00
Title: T-571/17. sz. ügy: A Törvényszék 2020. április 2-i ítélete – UG kontra Bizottság (Közszolgálat – Szerződéses alkalmazottak – Határozatlan időre szóló szerződés – Az egyéb alkalmazottakra vonatkozó alkalmazási feltételek 47. cikke c) pontjának i. alpontja – Felmondási idővel történő felmondás – A felmondás indokai – A szolgálat során tanúsított, a szolgálati érdekkel összeegyeztethetetlen magatartás és munkavégzéshez való hozzáállás – Nyilvánvaló értékelési hiba – A tényállás tárgyi pontosságának felülvizsgálata – A bizonyítékok hiánya – Felelősség – Vagyoni kár – A fizetendő illetmény kifizetése)

25.5.2020   
            
            
               HU
            
            
               Az Európai Unió Hivatalos Lapja
            
            
               C 175/10
            
         
      A Törvényszék 2020. április 2-i ítélete – UG kontra Bizottság
      (T-571/17. sz. ügy) (1)
      
      (Közszolgálat - Szerződéses alkalmazottak - Határozatlan időre szóló szerződés - Az egyéb alkalmazottakra vonatkozó alkalmazási feltételek 47. cikke c) pontjának i. alpontja - Felmondási idővel történő felmondás - A felmondás indokai - A szolgálat során tanúsított, a szolgálati érdekkel összeegyeztethetetlen magatartás és munkavégzéshez való hozzáállás - Nyilvánvaló értékelési hiba - A tényállás tárgyi pontosságának felülvizsgálata - A bizonyítékok hiánya - Felelősség - Vagyoni kár - A fizetendő illetmény kifizetése)
      (2020/C 175/11)
      Az eljárás nyelve: francia
      
         Felek
      
      
         Felperes: UG (képviselők: M. Richard és P. Junqueira de Oliveira ügyvédek)
      
         Alperes: Európai Bizottság (képviselők: G. Berscheid, L. Radu Bouyon és B. Mongin meghatalmazottak)
      
         Az ügy tárgya
      
      Az EUMSZ 270. cikken alapuló és egyrészt a Bizottság Luxembourgi Infrastrukturális és Logisztikai Hivatala által 2016. október 17-én hozott, a felperes munkaszerződését az Európai Unió egyéb alkalmazottaira vonatkozó alkalmazási feltételek 47. cikke c) pontjának i. alpontja alapján 2017. augusztus 20-i hatállyal megszüntető határozatának megsemmisítése, másrészt azon vagyoni kár megtérítése iránti kereset, amely a felperest állítólagosan e határozat következtében érte, valamint azon nem vagyoni kár megtérítése iránti kereset, amely őt állítólagosan a vele szemben a szakszervezeti tevékenysége és a szülői szabadság igénybe vétele miatt tanúsított magatartás következtében érte.
      
         Az ítélet rendelkező része
      
      
                  1)
               
               
                  A Törvényszék megsemmisíti az Európai Bizottság 2016. október 17-i, UG határozatlan időre szóló munkaszerződését megszüntető határozatát.
               
            
                  2)
               
               
                  A felek kötelesek a jelen közbenső ítélet kihirdetését követő három hónapon belül előterjeszteni a 2016. október 17-i határozat jogellenessége miatti anyagi kártérítés közös megegyezéssel meghatározott összegét, illetve – megegyezés hiányában – az említett összegre vonatkozó összegszerű kérelmeiket.
               
            
                  3)
               
               
                  A Törvényszék a keresetet ezt meghaladóan elutasítja.
               
            
                  4)
               
               
                  A Törvényszék a költségekről jelenleg nem határoz.
               
            
         (1)  HL C 357., 2017.10.23.